Standardvedtekter for lokallag tilsluttet Norges Unge Katolikker (NUK)

(Forslag – kan endres av lokallaget – og deretter godkjennes av NUKs Hovedstyre)

# §1. Innledning

1. Lokallagets navn er:Klikk eller trykk her for å skrive inn tekst.
2. Lokallaget har sitt utspring i de(n) katolske menigheten(e) eller nasjonalsjelesorgsgruppe:Klikk eller trykk her for å skrive inn tekst.
3. Målgruppen(e) for lokallaget er:

Barn (0-10år)

Junior (10-14år)

Ungdom (15-18år)

Unge Voksne (18+)

Familier

1. Lokallaget er tilknyttet Norges Unge Katolikker (NUK), og er underlagt de vedtekter som til enhver tid gjelder for NUK. Hvis det er uoverensstemmelser mellom lokallagsvedtekene og NUKs vedtekter, går NUKs vedtekter foran.

# §2. Formål

Lokallagets formål er er å fremme katolsk tro, fellesskap og handling, slik disse er beskrevet i NUKs formålsparagraf. Lokallaget skal arbeide for at formålet blir realisert blant målgruppen(e) i de(n) lokale menigheten(e) som lokallaget tilhører.

# §3. Oppgaver

1. Lokallaget skal tilby målgruppen(e) aktiviteter som fremmer deres katolske identitet og som skaper et katolsk barne- og ungdomsmiljø.
2. Lokallaget skal søke å samarbeide med prester og menighetsråd, slik at menigheten(e)s arbeid for målgruppen blir best mulig.
3. Lokallaget skal informere og bistå sine medlemmer slik at flest mulig får kjennskap til aktuelle lokale, distriktsbaserte og sentrale arrangementer og være behjelpelig slik at de som ønsker det, får mulighet til å delta i disse.
4. Lokallaget skal etter evne bidra til å fremme regionalt samarbeid.

# §4. Medlemskap

1. Alle som støtter NUKs formål, som skissert i NUKs formålsparagraf, kan være medlemmer av lokallaget.
2. Som medlem regnes den som frivillig har meldt seg inn i gruppen og betalt kontingent. Medlemmer under 15år kan være innmeldt av foresatt/verge.

# §5. Kontingent

Lokallagets medlemskontingent er fastsatt og innkreves:

Lokalt (Minimumsnivå er fastsatt av NUKs Landsmøte)

Sentralt (av NUKs Landsmøte)

Ved lokal fastsettelse og innkreving av kontingent, skal kontingentens størrelse oppgis i årsrapporten til NUK. Ved lokal innkreving, overføres minimumsnivået av medlemskontingenten for medlemskapet fastsatt av NUKs Landsmøte til NUK ifm. Årsrapportering.

Kontingenten gjelder inneværende kalenderår.

# §6. Formelle krav

For et lokallag i NUK gjelder følgende krav:

1. Det skal bestå av minst 5 betalende medlemmer under 26 år.
2. Det skal hvert år leveres årsrapport og årsregnskap til NUK sentralt.
3. Det skal ha egne vedtekter som er godkjent av NUKs Hovedstyret (HS) og slutte seg til NUKs formålsparagraf.
4. Det må:
5. Ha et demokratisk valg styre valgt på lokallagets årsmøte,
6. Styret skal ha én leder,
7. Leder i lokallaget må ha fylt 15år,
8. Medlemmer av styret må ha betalt medlemskontingent,
9. Gjennomføre minst en medlemsrettet aktivitet i året.

Lokallag med 3 eller færre medlemmer fylt 15år er unntatt krav til demokratisk valgt styre.

Tilknytning til NUK kan oppheves av Hovedstyret dersom lokallaget ikke oppfyller rapporteringskravet to år sammenhengende.

# §7. Lokallagets formelle rettigheter i NUK

1. Lokallaget kan sende 2 representanter (3 hvis lokallaget har over 100 betalende medlemmer) med tale-, forslags- og stemmerett på NUKs Landsmøte.
2. Lokallaget har stemmerett ved valg av distriktsrepresentant og vararepresentant i sitt distrikt, eller distriktsråd/distriktsstyre der dette finnes.
3. Lokallaget, såfremt det innfrir kriteriene kan søke økonomiske ressurser fra NUK, blant annet Frifond Driftstøtte og Prosjektstøtte.

# §8. Lokallagets organer

1. Årsmøtet
2. Lokallagets styre (styret)

# §9. Årsmøtet

1. Årsmøtet er lokallagets øverste myndighet. Årsmøtet avholdes årlig.
2. Styret skal delta på Årsmøtet. Alle medlemmer av lokallaget som har betalt kontingent og har fylt 15år skal ha tale-, forslags-, og stemmerett og være valgbare til tillitsverv. Medlemmer under 15år skal ha tale- og forslagsrett, og kan kollektivt innvilges stemmerett av Årsmøtet.
3. Sogneprest og representant fra menighetsrådet skal inviteres til Årsmøtet. Disse kan gis tale- og forslagsrett.
4. Styret kan invitere andre personer, grupper eller organisasjoner til Årsmøtet. Disse kan gis talerett.
5. Innkalling til Årsmøtet skal være kunngjort skriftlig minst 14 dager før møtedato. Dette skal gjøre på vis som sikrer bredest mulig deltagelse.
6. Et hvert medlem av lokallaget som har betalt medlemskontingent for inneværende år kan komme med forslag til saker som skal behandles av Årsmøtet. Forslag skal meldes inn til styret senest en uke før møtedato.

# §10. Årsmøtets dagsorden

På Årsmøtet skal følgende saker behandles:

1. Valg av ordstyrer og referent
2. Aktivitetsoversikt fra styret for perioden (årsrapport)
3. Økonomisk oversikt fra styret for perioden (regnskap)
4. Fremtidsplaner (arbeidsprogram)
5. Økonomisk plan for kommende periode (budsjett)
6. Eventuelle andre saker som er meldt til styret
7. Valg

Signert referat skal sendes til NUKs sekretariat.

# §11. Valg

1. Tillitsvalgte skal være betalende medlemmer av lokallaget.
2. Til lokallagets styre, velger Årsmøtet:
   1. Leder
   2. Styremedlemmer
3. Ved stemmelikhet i valg av leder skal ny stemmerunde avholdes etter en kort debatt.
4. Dersom lokallaget er unntatt krav til demokratisk valgt styre, jf. §6, er styret en selvrekrutterende gruppe.

# §12. Ekstraordinært årsmøte

Ekstraordinært årsmøte kan innkalles på en måneds varsel, dersom styret eller minst halvparten av medlemmene finner det nødvendig.

# §13. Lokallagets styre

Styret velges på Årsmøtet. Styret er lokallagets øverste myndighet mellom Årsmøtene.

1. Styret består minst av én leder. Årsmøtet beslutter hvor mange styremedlemmer som velges i tillegg til leder.
2. Styret har ansvar for lokallagets virksomhet i samsvar med vedtektene og Årsmøtets vedtak
3. Styret skal avholde møter etter behov, men minst en gang i halvåret
4. Styret er beslutningsdyktige når det er formelt innkalt til styremøte og minst halvparten av styret er tilstede
5. Styret skal arrangere og gjennomføre Årsmøte, og forberede de saker som skal tas opp i henhold til §10.
6. Styret har ansvaret for at lokallaget oppfyller de formelle kravene overfor NUK (se §6)
7. Det nyvalgte styret har ansvar for å varsle NUKs sekretariat om endringer i styrets sammensetning.
8. Styrets funksjonsperiode er maksimum 2år.

# §14. Vedtekter

Vedtektene kan endres på Årsmøtet med 2/3 flertall. Nye vedtekter må godkjennes av Hovedstyret.

# §15. Nedleggelse

Nedleggelse av lokallag kan skje med minst 2/3 av stemmene på et møte der alle lagets medlemmer er innkalt. Ved nedleggelse skal ubrukte/urapporterte midler fra NUK tilbakebetales før resterende eiendeler stilles til disposisjon for menighetens barne- og ungdomsarbeid. Hovedstyret kan innvilge unntak fra denne regelen dersom særskilte grunner taler for dette.

Signert



Dato:Klikk eller trykk for å skrive inn en dato. Sted:Klikk eller trykk her for å skrive inn tekst.